stanford-oval/wikipedia huggingface dataset:
Titanicin orkesteri
Uppoamisen jälkeen

Walter Lord kirjoitti aiheesta vuonna 1985 toisen selventävän osan The Night Lives on, jossa hän kävi läpi tapahtumien kulun ja ajoittain ruoti myyttejä. Hän kertoi myös vaietun tosiasian: kun soittajien sankaruutta julkisuudessa ylistettiin, samaan aikaan heidät palkannut musiikkitoimisto velkoi heidän omaisiltaan noin kuudentoista shillingin suuruista saatavaa yhtiön nappien ja lyyramerkkien ompelusta virkapukuihin. Varustamo, musiikkitoimisto ja vakuutusyhtiö lähettelivät kuukausien ajan tätä asiaa toinen toisilleen, kunnes lopulta uhreja auttamaan perustettu Titanicin avustusrahasto otti korvaukset vastuulleen ja maksoi myös musiikkitoimistolle heidän saamisensa. Soittajien saamatta olleita palkkoja ei maksettu, vaan pesti katkesi aluksen upotessa ja palkat jäivät ikuisiksi ajoiksi maksamatta.
Muutamien puntien säästön vuoksi soittajat eivät olleet miehistöä vaan heidät oli merkitty toisen luokan matkustajiksi ja nimellinen lipunhinta vähennettiin heidän palkastaan. Asian takana oli musiikkitoimisto, joka oli luvannut varustamolle ”parempaa musiikkia halvemmalla”: soittajat olivat sen eikä varustamon palveluksessa ja heille maksettiin alle puolet aiemmasta. Valinnan varaa ei tosin ollut, sillä pääjohtaja J. Bruce Ismay suhtautui kylmäkiskoisesti soittajien valituksiin.
Titanicin orkesterille pystytetty muistomerkki Southamptonissa.
Kärsä

Elefantti voi käyttää kärsäänsä moneen tarkoitukseen. Tämä yksilö pyyhkii sillä silmäänsä.
Kärsäksi kutsutaan eläinkunnassa mm. norsun, tapiirin, muurahaiskarhun sekä sian nenää ja ylähuulta vastaavaa elintä. Termillä voidaan kuvata myös muita anatomisesti varsin erilaisia rakenteita, esimerkiksi joidenkin hyönteisten imukärsää tai kotiloiden kärsää.lähde?
Norsun luuton kärsä koostuu 40 000 – 80 000 lihaksesta. Norsu voi käyttää kärsäänsä esineiden manipulointiin. Sian kärsä on kehittynyt pystypintaiseksi, lyhyeksi elimeksi jota sika käyttää tuntoelimenä maata tonkiessaan sekä hengitysilman lämmittämiseen ja epäpuhtauksienselvennä poistoon.lähde?
Tytön pää

Wäinö Aaltonen: Tytön pää, 1928.
Tytön pää, myös Rukous, on Wäinö Aaltosen veistos, joka sijaitsee Satalinnan sairaalan pihalla Harjavallassa. Syyskuussa 1928 valmistunut musta graniittiveistos on 45 cm korkea. Sen lahjoitti silloiselle Harjavallan parantolalle kirjailija Maila Talvio.
Satakunnan sairaanhoitopiirin (nykyinen Satakunnan hyvinvointialue) lopettaessa toimintansa vuonna 2019 Satalinnassa veistos jätettiin alkuperäiselle sijalleen.
Denny Crum

| Denny Crum |
| --- | --- |

Henkilötiedot
Koko nimi:  Denzil Edwin "Denny" Crum
Syntynyt: 2. maaliskuuta 1937 San Fernando, Kalifornia, Yhdysvallat
Kuollut: 9. toukokuuta 2023 (86 vuotta) Louisville, Kentucky, Yhdysvallat
Kansalaisuus:   Yhdysvallat
Koripalloilija
Yliopistojoukkueet
1954–1956 1956–1958:   Pierce College  UCLA Bruins
Valmennusura
1959–1960 1962–1964 1964–1968 1968–1971 1971–2001 1987:   UCLA Bruins (apuv.)  Pierce College (apuv.)  Pierce College  UCLA Bruins (apuv.)  Louisville Cardinals  Yhdysvallat
Denzil Edwin "Denny" Crum (2. maaliskuuta 1937 San Fernando – 9. toukokuuta 2023) oli yhdysvaltalainen koripallovalmentaja. Hän on yliopistokoripalloilun merkittävimpiä henkilöitä.
Ura

Crumin oma koripalloura oli vaatimaton ja hän pelasi ainoastaan yliopistotasolla. Pelaajauransa jälkeen hän toimi aluksi UCLA Bruinsin apuvalmentajana ja vuosina 1964–1968 Crum oli Pierce Collegen päävalmentajana. Tämän jälkeen hän oli UCLA:n John Woodenin apuvalmentaja, jolloin joukkue voitti kolme NCAA-mestaruutta. Vuonna 1971 Crum aloitti Louisvillen yliopiston päävalmentajana. Hän voitti ensimmäisen NCAA-mestaruuden vuonna 1980, jolloin joukkueessa pelasi muun muassa Darrell Griffith. Seuraavan kerran Crum juhli mestaruutta vuonna 1986. Vuonna 1987 hän johdatti Yhdysvallat Pan-Amerikan kisoissa hopealle. Crum valittiin Basketball Hall of Fameen vuonna 1994. Hänen viimeinen valmennuskautensa oli kausi 2000–2001, jolloin Louisville voitti 12 ja hävisi 19 ottelua.
Aiheesta muualla

Sports-Referencen valmentajaprofiili (Arkistoitu – Internet Archive) (englanniksi)
Runousyhdistys Karhu

Runousyhdistys Karhu on vuonna 2023 perustettu yhdistys, joka jakaa Tanssiva karhu- ja Kääntäjäkarhu-palkinnon. Yhdistyksen perusti kirjailija Markus Leikola, jotta Yleisradion lopettamille palkinnoille saatiin jakaja. Leikola pitää Tanssivaa karhua Suomen merkittävimpänä runopalkintona ja siksi halusi, että sen jakaminen jatkuu. Palkintoraadin puheenjohtaja vaihtuu vuosittain. Vuosittain vaihtuvan raadin puheenjohtaja on Vilja-Tuulia Huotarinen.
Ehdokkaat julkistetaan Turun kirjamessuilla ja palkitut Helsingissä marraskuussa kirjallisuusyhteisö Tekstin talon kanssa.
Aiheesta muualla

Runousyhdistys Karhun verkkosivut
Able Archer 83

Able Archer 83 (suom. kyvykäs jousimies) oli kymmenpäiväinen Nato-johtoinen asemaharjoitus, joka alkoi 2. marraskuuta 1983. Se kattoi Länsi-Euroopan, ja sen keskuksena oli Shapen päämaja Casteaussa belgialaisen Monsin kaupungin pohjoispuolella. Able Archer -harjoitukset simuloivat laajenevaa konfliktijaksoa, joka kärjistyi koordinoituun ydinaselaukaisuun. Siihen osallistuivat valtionpäämiehet, ja siihen kuului uusi koodattu viestinnän formaatti, radiohiljaisuus ja DEFCON 1 -valmiustilan simulointi.
Harjoituksen kulku

Suuri osa harjoituksen kulusta ja tapahtumista on yhä salassa pidettyä tietoa. Lokakuussa 2013 australialainen entinen tiedustelujohtaja Paul Dibb kuitenkin paljasti vuoden 1983 harjoituksen kiristäneen ydinasevaltioiden suhteita jopa vakavammin kuin Kuuban ohjuskriisi. Marraskuussa 2013 tuli julkisuuteen asiaan liittyviä salaisia papereita. Ne sai käsiinsä johtaja Peter Burt ydinaseita vastustavasta järjestöstä Nuclear Information Service (NIS). Uusien tietojen mukaan harjoituksessa oli 40 000 Nato-maiden sotilasta. Harjoituksessa kuviteltiin tilanne, että Naton joukot puolustivat liittolaismaitaan Varsovan liiton joukkoja vastaan. Varsovan liitto oli lähettänyt joukkoja Jugoslaviaan hillitsemään poliittisia levottomuuksia ja hyökännyt saman tien Suomeen, Norjaan ja Kreikkaan saakka. Harjoituksen mukaan perinteinen sota oli kiihtymässä kemiallisten aseiden ja jopa ydinaseiden käyttöä kohti. Dibbin mukaan harjoitus olisi voinut ”laukaista tahattomasti äärimmäisen katastrofin”.
NATO-harjoituksen alkusoitto

Suurin katalyytti Able Archerin sodanpelolle oli syntynyt kahta vuotta aiemmin. Suljetussa kokouksessa toukokuussa 1981 Neuvostoliiton kommunistisen puolueen pääsihteeri Leonid Brežnev ja KGB:n puhemies Juri Andropov ilmoittivat yksioikoisesti, että Yhdysvallat valmisteli ydinaseiskua Neuvostoliittoon. Tätä uhkaa vastaan taistellaakseen Andropov ilmoitti, että KGB ja GRU aloittaisivat operaatio RJANin. RJAN oli venäläinen akronyymi ”ydinaseiskusta” (ven. Ракетное Ядерное Нападение); operaatio RJAN oli neuvostohistorian suurin ja kaikkein kokonaisvaltaisin rauhanajan tiedustelutiedon keräysoperaatio.
Reaktiot

Harjoituksen todenmukaisuus sekä Yhdysvaltain ja Neuvostoliiton suhteiden heikkeneminen ja Pershing-ohjusten tulo Eurooppaan saivat jotkut Neuvostoliiton kommunistisen puolueen keskuskomitean politbyroon jäsenet luulemaan, että Able Archer 83 oli sotajuoni, jolla oli tarkoitus hämätä valmistautumista oikeaan ensiydinaseiskuun. Neuvostoliitto reagoi harjoitukseen saattamalla ydinaseensa käyttövalmiuteen ja nostamalla ilmavoimien yksikköjä Puolassa ja Itä-Saksassa hälytysvalmiuteen. Joidenkin historioitsijoiden mielestä tämä tapahtuma oli tilanne, jossa maailma oli lähimpänä ydinsotaa sitten vuoden 1962 Kuuban ohjuskriisin. Ydinsodan uhka lakkasi äkillisesti, kun Able Archer 83 -harjoitus päättyi 11. marraskuuta.
Käännös suomeksi
Hernando da Silva Ramos

| Hernando da Silva Ramos> Henkilötiedot |
| --- | --- |
Syntynyt: 16. arrondissementti 
Kansalaisuus:   Brasilia
Formula 1 -ura
Aktiivivuodet:  1955–1956
Talli(t):  Gordini
Kilpailuja:  7
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Hollannin Grand Prix 1955
Viimeinen kilpailu:  Italian Grand Prix 1956
Hernando (Hermano) Joäo da Silva Ramos, lempinimeltään Nano (s. 7. joulukuuta 1925) on entinen brasilialainen F1-kuljettaja. Nanon isä oli brasilialainen ja äiti ranskalainen, minkä vuoksi hänen kaksoiskansalaisuutensa aiheutti ajoittain kiistelyä lehdistössä ja kilpasarjoissa.
Ura > Alkuvaiheet

da Silva Ramos aloitti uransa 21-vuotiaana ajamalla MG TC -autoa vuoden 1947 Interlagosin GP:ssä, jossa hän joutui keskeyttämään. Varsinaisen autoilun hän aloitti palatessaan Eurooppaan 1953-1954. Hän ajoi tuolloin Aston Martinia Ranskan autosarjoissa. Vuosina 1954-1955 hän osallistui Le Mansin 24 tunnin ajoihin, mutta ei saavuttanut merkittävää menestystä kyseisestä kilpailusta.
Ura > Formula 1

da Silva Ramos osallistui seitsemään F1-osakilpailuun kausilla 1955–1956. Hän saavutti kaksi MM-pistettä Monacon GP:ssä 1956.
| Vuosi | Talli | Valmistaja | Moottori | 1 | 2 | 3 | 4 | 5 | 6 | 7 | 8 | Sija | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- |
| 1955 | Equipe Gordini | Gordini Type 16 | Gordini S6 | ARG | MON | 500 | BEL | NED 8 | GBR Kesk. | ITA Kesk. |  | NC | 0 |
| 1956 | Equipe Gordini | Gordini Type 16 | Gordini S6 | ARG | MON 5 | 500 | BEL |  |  |  |  | 19. | 2 |
| 1956 | Equipe Gordini | Gordini Type 32 | Gordini S8 |  |  |  |  | FRA 8 | GBR Kesk. | GER | ITA Kesk. | 19. | 2 |
Ura > Paluu kilpailemaan

da Silva Ramos aikoi jatkaa Gordinilla myös kaudella 1957, mutta tallin lopettaessa hän jäi ilman paikkaa ja siirtyi ajamaan urheiluautoja. Hän yritti tehdä paluun vuonna 1959 Formula 1 -sarjaan Maseratilla, mutta hanke epäonnistui. Samana vuonna myös Ferrari tarjosi hänelle mahdollisuutta ajaa Le Mansin 24 tunnin ajoja, mutta hän kieltäytyi, koska koki innokkuuden puutetta tallin ja Enzo Ferrarin osalta. Vuonna 2014 da Silva Ramos palasi kilpailemaan Le Mans Classic -sarjassa, jossa oli lopulta 40. sijalla.
Lausahduksia

da Silva Ramoksen kommentti Enzo Ferrarista: "Minulla on paljon kunnioitusta Enzo Ferraria kohtaan, joka oli erityislaatuinen persoona, mutta arvelen, ettei hän kunnioittanut kuskejaan eikä välittänyt näiden hengestä."
Kommentti Mille Miglia -kilpailusta: "Se oli karmea ja erittäin vaarallinen kisa. Katsojia kuoli joka vuosi autojen kolareiden seurauksena. Järjestäjät eivät halunneet lehdistön tietävän asiasta, koska Mille Miglia oli tärkeä Italialle ja sen autovalmistajille. Se oli yksi maailman arvokkaimmista kilpailuista."
Kommentti f1-kuljettaja Alfonso de Portagosta: "Hän oli poikkeuksellinen heppu ja hurmaava persoona. Fonin (Alfonson), suurimman ystäväni, kuolema oli shokki minulle ja vaimolleni. Hän oli raskaana ja koki hermoromahduksen, koska pelkäsi puolestani. Hän ei halunnut minun kilpailevan, joten lopetin urani ... pariksi kuukaudeksi ja lokakuussa syntyneen poikani syntymän jälkeen en voinut vastustaa kilpa-ajoja."
Kommentti kilpa-ajajan uransa lopettamisesta: "Lääkärit kertoivat minulle, että paras keino vaimoni hermoromahdusten lopettamiseen (hän oli laihtunut 7-8 kg) olisi joko avioero tai kilpaurani lopettaminen. Valitsin lopettamisen enkä voinut nukkua kahteen vuoteen päätökseni vuoksi."
Petter Adolf Brofeldt

Petter (Pekka) Adolf Brofeldt (12. helmikuuta 1843 Kesälahti – 2. elokuuta 1898 Kangasala) oli suomalainen juristi, vankilanjohtaja ja valtiopäivämies.
Henkilöhistoria

Brofeldtin vanhemmat olivat  varapastori Petter Johan Fredrik Brofeldt ja Margareta Charlotta Mechelin ja puoliso vuodesta 1869 Anna Augusta Bergström. Brofeldt suoritti tuomarintutkinnon 1866 ja sai varatuomarin arvon 1869. Hän toimi Lappeenrannassa kehruuhuoneen tarkastajana 1871 ja sitten vankilavirkamiehenä, vuodesta 1884  Hämeenlinnan kuritushuoneen ja työvankilan johtajana. Kollegiasessorin arvon hän sai 1882. Brofeldt oli Hämeenlinnan kaupunginvaltuutettu ja valtuuston puheenjohtaja, samoin kuin Hämeenlinnan edustaja porvarissäädyssä valtiopäivillä 1897.
Kalastusneuvos ja Evon kalastuskoeaseman johtaja Pekka Brofeldt (1884–1966) oli Petter Adolf Brofeldtin poika.
Julkaisuja

Berättelse öfver verkställd studieresa till åtskilliga utländska straffanstalter år 1872, 1873
Ohjeita wankiwartioille Hämeenlinnan kuritushuoneessa[vanhentunut linkki], 1877
Pandora (pelikonsoli)

| Pandora |
| --- | --- |

Kehittäjä:  OpenPandora
Sukupolvi:  7. sukupolvi
Laitteisto:  600+ MHz OMAP3530 ARM Cortex-A8 (32-bittinen),  430 MHz TI TMS320C64x+ DSP Core,  NEON & TRADE SIMD -apuprosessori
Tallennusväline:  2 SDHC-korttipaikkaa, 515 MB sisäistä flash-muistia, USB-tallennusvälineet
Liitettävyys:  Wi-Fi, USB 2.0, Bluetooth
Kotisivut:  http://openpandora.org/
Lisää videopeliartikkeleitaVideopelien teemasivulla
Pandora on käsissä pidettävä pelikonsoli eli niin kutsuttu käsikonsoli. Se on kehittänyt OpenPandora, joka koostuu GP32 ja GP2X -käsikonsolien entisistä levittäjistä ja niiden yhteisöjen jäsenistä. Konsolin idea on olla vapaa peli- ja ohjelmistoalusta ja sille saa kehittää ohjelmia sekä pelejä kuka tahansa.
Pandorassa on ominaisuuksia joita käsikonsoleissa ei aikaisemmin ole ollutlähde?, mikä tekee siitä ultrakannettavan ja käsikonsolin välimuodon. Pandoran toimitus asiakkaille alkoi 21.5.2010.
Yleistä

Pandora on suunniteltu käsikonsoliksi jossa on kämmentietokoneen ominaisuuksia, mutta sitä voi myös käyttää vähävirtaisena Linux-työpöytänä. Laitteessa on asennettuna Ångström-linuxiin pohjautuva Linux-käyttöjärjestelmä. Pandoraan on mahdollista asentaa muita Linux-jakelupaketteja kuten Ubuntu tai Gentoo.
Yksi Pandoran tarkoitetuista käyttötavoista on harrastajien tekemien pelien pelaaminen ja vanhempien tietokonejärjestelmien sekä pelikonsolien emulointi, jonka Texas Instrumentsin OMAP 3530:n resurssien tehokas käyttö mahdollistaa. Pandoralle on jo kehitetty toimivia Sega Dreamcast-, PlayStation-, Nintendo 64-, Amiga-, Super Nintendo Entertainment System-, Atari Jaguar- ja Sega Mega Drive-emulaattoreita. Pandoran kehittäjien mielestä laitteella on potentiaalia emuloida kaikkia Dreamcastia vanhempia pelikonsoleita.
Toinen laitteen käyttötarkoitus on toimia kannettavana mediasoittimena 64 gigabitin enimmäistallennuskapasiteetilla kahden SDHC-korttipaikan avulla.
Pandora käyttää vapaasti saatavilla olevia kirjastoja kuten OpenGL ES- ja SDL-kirjastoja, mikä suo kaikille halukkaille mahdollisuuden kehittää ohjelmia laitteelle. Useat kehittäjät GP2x-yhteisöstä ovat julkisesti ilmoittaneet tulevansa kehittämään sovelluksia uudelle järjestelmälle.
Julkaisuvaiheessa Pandora pystyy asentamaan ARM:lle tehtyjä Debian-paketteja APT:tä käyttäen.
Pandora-ohjelmia ladataan sekä Pandora Apps-sivustolle että Pandora File Archive-sivustolle. Pandora File Archive oli sivustoista ensimmäinen ja sitä ylläpitää Michael Mrozek. Pandora Appsin loi Craig Rothwell vuoden 2010 toukokuussa. Sivusto on suunniteltu katseltavaksi Pandoran näytön pienellä resoluutiolla ja toisin kuin Pandora File Archive, Pandora Apps sallii kehittäjien veloittaa ohjelmistaan.
Tekniset tiedot

Texas Instrumentsin OMAP3430 ja Cortex-A8-prosessori 600 MHz kellotaajuudella
512MB DDR-333 SDRAM-muistia
512MB NAND Flash-muistia
IVA2+ ääni- ja videoprosessori (käyttää Texas Instrumentsin DaVinci -teknologiaa)
PowerVR SGX 530 (110 MHz) OpenGL ES 2.0 -rajapintaa noudattava 3D-laitteisto
Sisäänrakennettu Wi-Fi 802.11b/g
Sisäänrakennettu Bluetooth 2.0 + EDR (3Mbit/s)
800x480 -resoluutioinen nestekidenäyttö, kosketusnäyttö, 4.3" laajakuva, 16,7 miljoonaa väriä
Kaksi SDHC-korttipaikkaa (enintään 32GB tallennustilaa korttia kohden, SDIO tuettu)
Kuulokeliitäntä
TV-ulostulo (komposiitti ja S-video)
Sisäinen mikrofoni ja mahdollisuus kytkeä ulkoinen mikrofoni headsetin kautta
43 näppäimen QWERTY-näppäimistö ja numeronäppäimistö
USB 2.0 OTG -portti (480Mb/s) Pandoran akun lataamiseen
USB 2.0 HOST -portti (480Mb/s), joka kykenee antamaan enintään 500mA virtaa kytketylle laitteelle
UART laitteiston hakkeroimiseen ja virheenjäljitykseen
Käyttää Linux-ydintä (2.6.x)
4200 mAh ladattava litiumpolymeeriakku
Arvioitu akunkesto pelaamisessa 8,5 – yli 10 tuntia, videoita katsoessa ja yleisiä ohjelmia käytettäessä yli 10 tuntia, ja teoriassa yli 100 tuntia musiikkia kuunneltaessa (taustavalo pois päältä, virranhallinta maksimissa)
Mitat: 140x83x27mm (314 ml) (5,51x3,27x1,06 tuumaa)
Massa: 335 grammaa
Aiheesta muualla

OpenPandoran virallinen sivusto
Pandora Press (epävirallinen yhteisön uutisblogi)
Pandora Wiki
Tietokoneella renderöity kuva Pandorasta.
Yhdistynyt reformoitu kirkko

| United Reformed Church Yhdistynyt reformoitu kirkko |
| --- | --- |
Suuntautuminen:  Reformoitu, protestanttinen
Hallinto:  sekoitus presbyteriaanista ja kongregationaalista
Johtaja:  Val Morrison ja pastori Michael Jagessar palvelevat yhteisjohtajina (heinäkuussa 2012)
Yhteistyötahoja:  Kirkkojen maailmanneuvosto Reformoitujen kirkkojen maailmanyhteisö
Toiminta-alue:  Iso-Britannia
Perustettu:  1972
Seurakuntia:  1600
Jäseniä:  75 000
Aiheesta muualla
Sivusto
Infobox OKVirheellinen NIMI-arvo: 
URC:n yleiskokous 2007. Kirkon tunnus kuvan vasemmassa reunassa.
Yhdistynyt reformoitu kirkko (engl. United Reformed Church, URC) on reformoitu kirkko Isossa-Britanniassa. URCissa on noin 75 000 jäsentä ja 1 600 seurakuntaa. URC on kolminaisuusoppiin uskova kirkko, jonka teologiset juuret ovat kalvinismissa, ja jonka historialliset ja organisaattoriset juuret ovat presbyteerikirkkossa. URC on mukana monissa ekumeenisissa järjestöissä.
Aiheesta muualla

Wikimedia Commonsissa on kuvia tai muita tiedostoja aiheesta .
Yhdistynyt reformoitu kirkko
Nonself

Nonself-marsuja
Nonself on laaja lyhytkarvaisien marsujen roturyhmä, johon kuuluvilla roduilla on kahta tai useampaa väriä turkissaan. Nonselfit jäävät useimmiten hiukan pienemmiksi kuin yksiväriset lyhytkarvaiset marsut, selfit.
Suomessa hyväksytyt nonself-marsut > Dutch

Dutch on marsu, jolla on valkoinen pohjaväri, poskikuvio ja satulakuvio. Kuviointivärinä sallitaan kaikki rotumääritelmän mukaiset hyväksytyt värit, sekä agoutit, argentet, brindle sekä tortoiseshell. Poskikuvion pitää olla mahdollisimman pyöreä ja satulakuviointi alkaa marsun rungon keskeltä ja peittää koko takaosan. Poskikuvio ei saa sieraimia, eivätkä ne saa koskettaa toisiaan päälaella. Poskikuvioiden väliin muodostuu ylöspäin kapeneva piirto. Marsun etuosa on perusvärin mukainen, ja takajaloissa on perusvärin mukaiset sukat. Satulakuvion etureuna on suora ja terävärajainen, ja se ulottuu koko marsun ympäri. Marsun kynnet ovat vaaleat. Silmät ja korvat ovat kuviointivärin mukaiset.
Suomessa hyväksytyt nonself-marsut > Dalmatialainen

Dalmatialainen on perusväriltään valkoinen pilkullinen marsu, jolla on kuviointivärin mukaiset poskikuviot. Poskikuvioiden välin jää piirto, ja poskikuvioiden pitää olla mahdollisimman pyöreät. Korvat ovat kuviointivärin mukaiset. Marsun rungon peittää toisistaan erillä olevat pilkut, joiden tulisi olla mahdollisimman selvärajaisia ja samankokoisia. Kuviointivärinä sallitaan rotumääritelmän mukaisesti agoutit, argentet, tortoiseshell, brindle sekä kaikki hyväksytyt värit, paitsi valkoinen. Jalat ovat kuviointivärin mukaiset.
Suomessa hyväksytyt nonself-marsut > Himalaya

Himalayalla on valkoinen perusväri ja kuviointivärin mukainen nenäkuvio. Nenäkuvio on symmetrinen, pisaranmallinen ja se ulottuu sieraimista mahdollisimman selvänä aina silmien väliin asti. Silmät ovat punaiset, jalat ja korvat ovat kuviointivärin mukaiset. Sallitut kuviointivärit ovat lilac, beige, chocolate, black, silver argente, cinnamon argente, silver agouti ja cinnamon agouti.
Suomessa hyväksytyt nonself-marsut > Roan

Roanilla on valkoinen perusväri, ja valkoiset karvat sekoittuvat kuviointivärin karvoihin tasaisesti koko marsun rungossa jalkoja ja päätä lukuun ottamatta. Pää ja jalat ovat kuviointivärin mukaiset. Kaikki hyväksytyt värit sekä agoutit, argentet, brindle ja tortoiseshell ovat hyväksyttyjä kuviointivärejä valkoista lukuun ottamatta.
Suomessa hyväksytyt nonself-marsut > Brindle

Brindlellä kuviointivärit ovat black ja red, ja ne ovat sekoittuneet toisiinsa tasaisesti koko rungon ja pään alueella. Molempia värejä on yhtä paljon. Turkin tulee olla kiiltävä, sileä ja lyhyt.
Suomessa hyväksytyt nonself-marsut > Agouti & Argente

Agouteilla ja argenteilla kukin karva on monivärinen. Koko runko on kuvioitu vatsaa lukuun ottamatta. Kuvioitu karva on jakautunut kolmeen vyöhykkeeseen, eli tyvi-, keski- ja kärkiosaan. Karvan keskiosaa kutsutaan tikkaukseksi. Vatsan karva puolestaan on jakautunut tyvi- ja keskiosaan. Karvan keski- ja kärkiosat ovat lyhyitä suhteessa tyviosaan. Silmien väri määräytyy karvan värin mukaan, ja silmät voivat olla joko mustat, tummat, punaiset tai rubiinit.
| muunnos | karvan tyvi ja kärki | tikkaus | silmät |
| --- | --- | --- | --- |
| golden agouti | black | red | mustat |
| lemon agouti | black | cream | mustat |
| silver agouti | black | white | tummat |
| buff agouti | black | buff | tummat |
| orange agouti | chocolate | golden | tummat |
| cinnamon agouti | chocolate | white | tummat |
| saffron agouti | chocolate | buff | rubiinit |
| cream agouti | chocolate | cream | rubiinit |

| golden argente | lilac | golden | punaiset |
| lemon argente | lilac | lemon | punaiset |
| silver argente | lilac | white | punaiset |
| buff argente | lilac | saffron | punaiset |
| orange argente | beige | golden | punaiset |
| cinnamon argente | beige | white | punaiset |
| saffron argente | beige | saffron | punaiset |
| cream argente | beige | lemon | punaiset |
| grey golden argente | grey | golden | rubiinit |
| grey lemon argente | grey | lemon | rubiinit |
| grey silver argente | grey | white | rubiinit |
| grey buff argente | grey | buff | rubiinit |
Suomessa hyväksytyt nonself-marsut > Solid agouti & solid argente

Solid agouti ja solid argente eroavat agoutista ja argentesta vatsan karvan värityksellä, eli koko runko on kuvioitu. Karva on jakautunut kolmeen vyöhykkeeseen, eli tyvi-, keski- ja kärkiosaan. Hyväksytyt värit ovat samat kuin agouteissa ja argenteissa.
Suomessa hyväksytyt nonself-marsut > Tortoiseshell

Tortoiseshellin kuvio muodostuu suorista linjoista ja ruuduista. Linjat ovat suoria ja yhtenäisiä. Marsun ympäri kulkee poikkisuoraan ainakin yksi suora linja, joka muodostaa kummallekin kyljelle ja mahaan vähintään kaksi ruutua. Ruudut ovat erivärisiä kuin viereiset ruudut, ja niiden tulisi olla selvärajaisia ja yhtenäisiä. Ruuduissa saa olla vain yhtä väriä kerrallaan. Sallitut kuviointivärit ovat black ja red, ja molempia värejä tulee olla molemmin puolin marsun runkoa.
Suomessa hyväksytyt nonself-marsut > Tortoiseshell and white

Tortoiseshell and white on muutoin samanlainen kuin tortoiseshell, mutta sen sallitut kuviointivärit ovat black, red ja white. Sen kuviointi muodostuu yhtenäisistä suorista linjoista ja keskenään erivärisistä ruuduista. Kaikki kuvion värit näkyvät molemmin puolin runkoa.
Suomessa hyväksytyt nonself-marsut > Bicolor

Bicolorin kuviointi muodostuu suorista, selvärajaisista ja yhtenäisistä linjoista sekä ruuduista. Keskilinja kulkee nenänpäästä pitkin selkää alas ja jatkuu katkeamatta vatsapuolella. Poikkisuoraan tulee kulkea vähintään yksi suora linja, joka muodostaa kummallekin kyljelle ja mahaan vähintään kaksi ruutua. Ruuduissa saa olla vain yhtä väriä kerrallaan, ja ruutujen tulee olla erivärisiä kuin viereiset ruudut. Kuvion molemmat värit esiintyvät marsun rungon molemmilla puolilla. Sallitut kuviointivärit ovat mitkä tahansa kaksi hyväksyttyä väriä, agoutia tai argentea, poikkeuksena black ja red.
Suomessa hyväksytyt nonself-marsut > Tricolor

Trcolor eroaa bicolorista vain siten, että sen sallitut kuviointivärit ovat mitkä tahansa kolme hyväksyttyä väriä, agoutia tai argentea, pois lukien black, red ja white. Muutoin tricolor on kuin bicolor. Se muodostuu linjoista ja ruuduista, ja kuvion värit esiintyvät rungon molemmilla puolilla.